ব্রিটিশ ইস্ট ইন্ডিয়া কোম্পানি
ইস্ট ইন্ডিয়া কোম্পানি ভারতীয় উপমহাদেশে বাণিজ্য করার জন্য ষোড়শ শতাব্দীতে প্রতিষ্ঠিত একটি জয়েন্ট‌-স্টক কোম্পানি। এর সরকারি নাম "ব্রিটিশ ইস্ট ইন্ডিয়া কোম্পানি"। ১৬০০ সালের ৩১ ডিসেম্বর রাণী প্রথম এলিজাবেথ এই কোম্পানিকে তখনকার ব্রিটিশ উপনিবেশ ভারতে বাণিজ্য করার রাজকীয় সনদ প্রদান করেন। এ সনদ কোম্পানিটিকে ২১ বছর পর্যন্ত পূর্ব ভারতে একচেটিয়া বাণিজ্য করার প্রাধিকার অর্পণ করেছিল। তবে পরবর্তীকালে এ কোম্পানি ভারতের রাষ্ট্রক্ষমতা দখল করে এবং ১৮৫৮ সালে বিলুপ্ত হওয়ার পূর্ব পর্যন্ত ভারতীয় উপমহাদেশ শাসন করে। অত:পর ব্রিটিশ সরকার সরাসরি ভারত শাসন শুরু করে।
বাংলাদেশ ইস্পাত ও প্রকৌশল কর্পোরেশন
বাংলাদেশ ইস্পাত ও প্রকৌশল কর্পোরেশন বা বিএসইসি হচ্ছে বাংলাদেশের সরকারি মালিকানাধীন একটি সংগঠন। এটা ১৯৭৬ সালের ১ জুলাই প্রতিষ্ঠিত হয়। এটি প্রগতির তত্ত্বাবধানে, যা বাংলাদেশে মাহিন্দ্রা গাড়ি সরবরাহ করে থাকে। বাংলাদেশে মোটরসাইকেল সংগ্রহ করতে ২০১২ সালে এটি হোন্ডার সাথে স্বাক্ষর করে। এটা নারায়ণগঞ্জে বাংলাদেশ নৌবাহিনীর নিকট তার ডকইয়ার্ড এবং প্রকৌশলী কাজ হস্তান্তর করে। এর অধীনে বাংলাদেশের চট্টগ্রামে চট্টগ্রাম ড্রাই ডক অবস্থিত। ২০১৬ সালে বাংলাদেশ সরকার চট্টগ্রাম ড্রাই ডকে নৌবাহিনীর জাহাজ নির্মাণের পরিকল্পনার কথা ঘোষণা করে। এটা সিলেটে একটি ষড়-উন্মুক্ত পায়েহাঁটা সেতু নির্মাণ করে। এই প্রতিষ্ঠানের প্রধান কার্যালয় কাওরান বাজারে অবস্থিত বিএসইসি ভবনে, যেখানে আরটিভি, এনটিভি এবং দৈনিক আমার দেশ পত্রিকারও প্রধান কার্যালয়।